b"\n_START_ARTICLE_\nAzuaga\n_START_SECTION_\nPrehist\xc3\xb2ria i antiguitat\n_START_PARAGRAPH_\nAzuaga \xc3\xa9s un lloc de rica hist\xc3\xb2ria. En el seu terme i a l'entorn del seu nucli urb\xc3\xa0, es troben restes d'assentament hum\xc3\xa0 megal\xc3\xadtic (m\xc3\xa9s de 30 d\xc3\xb2lmens catalogats), del calcol\xc3\xadtic, edat del bronze i tamb\xc3\xa9 del per\xc3\xadode orientalitzant. S\xc3\xb3n diversos els poblats prehist\xc3\xb2rics repartits pel seu terme municipal, i en destaca el del tur\xc3\xb3 del castell, origen de l'actual poblaci\xc3\xb3._NEWLINE_En l'\xc3\xa8poca de dominaci\xc3\xb3 romana, Azuaga es converteix en municipi dins de la prov\xc3\xadncia Baetica; encara no \xc3\xa9s clar el seu top\xc3\xb2nim en aquesta \xc3\xa8poca, tal com es despr\xc3\xa8n de les interessant\xc3\xadssimes inscripcions que es conserven a l'ajuntament, seria el [M] Municipium [F] Flavio [V] i d'aqu\xc3\xad \xc3\xa9s on ve el problema d'identificaci\xc3\xb3; segons el prestigi\xc3\xb3s investigador A. O. Stylow, podria ser victotiense, (municipium flavio vistoriense), \xc3\xa9s a dir, Azuaga seria la ciutat Victoria dels romans, potser per commemorar una important vict\xc3\xb2ria militar. Cal recordar que Azuaga va ser un lloc fronterer i estrat\xc3\xa8gic. Els seus habitants eren de la tribu Galeria. Restes d'aquesta \xc3\xa8poca s\xc3\xb3n quatre esteles amb inscripcions, que es conserven a l'ajuntament i que origin\xc3\xa0riament pertanyien a un conjunt monumental format per vuit elements. L'actual font Atenor prov\xc3\xa9 d'aquesta \xc3\xa8poca; tamb\xc3\xa9 existeixen importants vestigis de mines en diferents punts del terme municipal, alguns de molt interessants en el mateix nucli urb\xc3\xa0 de la localitat, concretament uns desguassos de m\xc3\xa9s d'1 m i 60 cm d'alt, torres de vigil\xc3\xa0ncia, aix\xc3\xad com nombroses restes de viles romanes repartides principalment per la zona del camp."